Сэ
Сэ – И (кытай. сөзмө-сөз «идеяны чагылдыруу») – традициялык кытай живописине мүнөздүү стилдердин бири. Сүрөттөлүп жаткан предметтин «ички идеясын», анын маанилүү белгилерин жалпы мүнөздөп берүү СЭ – И стилинде иштеген сүрөтчү­лөрдүн максаты болуп эсептелет. Бул үчүн кара тушь менен жумшак кыл калем керектелет. Кыл калемдин бир нече шилтеми менен сүрөтчү адамдардын образын – тоо пейзажына суктанып турган окумуштууну же аскадагы жалгыз кушту жана башка жараткан. СЭ – И стили көбүнчө кара тушь менен тартылган живописте өнүккөн жана өзүнүн эркин живопистүүлүгү, жеңилдиги менен Гун-биден айырмаланган. СЭ – И живописине мүнөздүү сүрөткерлерге Ма Юанң (XI к.) Ся-Гуй (XI кылымдын башы – XIII к.), Лян Кай (XI к.), Му Ци (XI кылымдын башы – XIII к.), Ван Фу (XI к.), азыркы мезгилдеги көркөм искусствого Ци Байшинин чыгармачылыгы кирет, ал түстүү тушь жана акварель боёктору менен иштеген.

Колдонулган адабияттар
Кыргыз сүрөт искусствосу: Энциклопедиялык окуу куралы/Мамлекеттик тил жана энциклопедия борбору. -Б.:, 2004
Кыргыз сүрөт исскуствосу